triipHea koostööpartner!

Käesolevaga informeerime Teid AS Connecto Eesti organisatsiooni struktuuris toimunud ümberkorraldustest. Ümberkorralduste raames on jagatud senine aktsiaseltsi tegevus kaheks eraldi äriühinguks, millega on kaasnenud ka ärinime muutused.

1. Aktsiaseltsist on jagunemise teel eraldatud iseseisvaks äriühinguks madal-, keskpinge- ning telekommunikatsioonitaristuga seonduv äritegevus, millele anti kaasa ka senine ärinimi. Selle tulemusena **jätkab madal-, keskpinge- ning telekommunikatsioonitaristuga seonduva äritegevusega uus eraldiseisev äriühing alljärgnevate andmetega:**

**OÜ Connecto Eesti** (*selguse huvides märgime, et ümberkorraldamise perioodil kandis osaühing korralduslikel põhjustel ajutiselt kuni 14.02.2025.a. ärinime OÜ Connecto Võrgud*).

Registrikood: 17100148

Käibemaksukohustuslase number: EE102791893

Tuisu 19, Tallinn

Juhatuse liikmed: Jaanus Tiisvend ja Juho Järva

OÜ Connecto Eesti on senise AS Connecto Eesti õigusjärglane jagunemise teel ja kõik aktsiaseltsi senised madal-, keskpinge- ning telekommunikatsioonitaristut puudutavad lepingud on jagunemisega üle läinud uuele ühingule – OÜ-le Connecto Eesti. Nimetatud valdkonda puudutavate lepingupartnerite jaoks ei muutu sellega lepingute täitmisel sisuliselt midagi. OÜ Connecto Eesti täidab lepinguid edasi senistel tingimustel ning muutunud on üksnes lepingupartner (OÜ Connecto Eesti) ja selle andmed.

2. Senine aktsiaselts **jätkab kõrgepinge- ja gaasitaristuga seonduvat äritegevust uue ärinime all –** **AS Connecto Infra**. Nimetatud valdkonda puudutavate lepingupartnerite jaoks ei ole muutunud midagi muud peale meiepoolse ärinime muutumise. AS Connecto Infra kõik andmed on jäänud endiseks (s.o. samaks, mis seni olid AS-l Connecto Eesti)  ja lepingud kehtivad edasi senisel kujul.

**AS Connecto Infra**

Registrikood: 10722319

Käibemaksukohustuslase number: EE100667411

Tuisu 19, Tallinn

Juhatuse liikmed: Janek Sulev ja Alar Lagus

Mõlema äriühingu vastava valdkonna meeskonnad jätkavad senises koosseisus ja koostöös ning ka mõlema ühingu tegelike kasusaajatena jätkavad senised aktsionärid.

Sellest tulenevalt palume Teil edaspidi eeltooduga lepingute täitmisel ja omavahelises suhtluses arvestada. Juhul, kui Teil on sellega seonduvalt küsimusi, palume teada anda ning oleme valmis koheselt selgitama ja vastama.

Janek Sulev Jaanus Tiisvend

Juhatuse esimees Juhatuse esimees

AS Connecto Infra OÜ Connecto Eesti